เรื่องร้องเรียน: ที่นิติบุคคลอาคารชุด บ้านเอื้ออาทรบึงกุ่ม อาคาร 84 บริเวณที่จอดรถจักรยานยนต์มีการลักลอบเปิดอู่ซ่อมรถยนต์ กลิ่นสารเคมี เสียงจากการซ่อม รบกวนผู้พักอาศัยเป็นอย่างมาก เจ้าหน้าที่สิ่งแวดล้อมสำนักงานเขตบึงกุ่มฯลงพื้นที่แล้วหลายรอบ แต่ปัญหาดังกล่าวก็ยังไม่ได้รับการแก้ไขเป็นระยะเวลาหลายเดือนแล้ว
การดำเนินการของเจ้าหน้าที่: สำนักงานเขตบึงกุ่ม ได้ดำเนินการตามอำนาจหน้าที่ ดังนี้  1. การประกอบกิจการโดยไม่ได้รับอนุญาต ได้ส่งเรื่องให้สถานีตำรวจนครบาลบึงกุ่ม ดำเนินคดีตามกฎหมาย ตามหนังสือสำนักงานเขตบึงกุ่ม ที่ กท 6709/1137 ลงวันที่ 2 มีนาคม 2566 2. สำนักงานเขตบึงกุ่ม ได้มีหนังสือสอบถามผลคดีถึงสถานีตำรวจนครบาลบึงกุ่ม ตามหนังสือที่ กท 6704/1933 ลงวันที่ 19 เมษายน 2566 3. สำนักงานเขตบึงกุ่ม ได้มีหนังสือสอบถามผลคดี ครั้งที่ 2 ถึงสถานีตำรวจนครบาลบึงกุ่ม ตามหนังสือที่ กท 6704/3226 ลงวันที่ 29 มิถุนายน 2566 ทั้งนี้ สำนักงานเขตบึงกุ่ม จะติดตามผลการดำเนินคดีกับทางสถานีตำรวจนครบาลบึงกุ่มเป็นระยะ และจะได้เร่งรัดให้ผู้ก่อความเดือดร้อนย้ายการประกอบกิจการไปยังสถานที่แห่งใหม่ต่อไป
ความเห็นของผู้แจ้ง: อู่แห่งนี้แจ้งว่าจะย้ายสถานประกอบการตั้งแต่เดือนมกราคม 2566 แล้วครับปัจจุบันผ่านมา 4 เดือนแล้วยังไม่มีท่าทีว่าจะย้ายแต่อย่างใด(หลักฐานตามแนบ) แต่อย่างไรก็ตามขอขอบคุณเจ้าหน้าที่ที่บงพื้นที่ตรวจสอบ
พื้นที่: แขวงคลองกุ่ม เขตบึงกุ่ม กรุงเทพมหานคร